







PATVIRTINTA
Savivaldybės administracijos direktoriaus 

2015 m. gruodžio 21 d. 
įsakymu Nr. AT-1385
ŪKIO SKYRIAUS VYRIAUSIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA

1. Ūkio skyriaus vyriausiojo specialisto pareigybė yra karjeros valstybės tarnautojo.

2.  Pareigybės lygis-A

3.  Pareigybės kategorija -9

                                 II. PASKIRTIS

4. Ūkio skyriaus vyriausiojo specialisto pareigybė reikalinga skyriaus priskirtų funkcijų:
4.1. įmonių, norinčių įsigyti licencijas, leidimus įstatymų nustatytai atvejais ir tvarka, paraiškų analizė ir vertinimas;

4.2. adresų suteikimas žemės sklypams, kuriuose pagal jų naudojimo paskirtį  (būdą)  ar teritorijų planavimo dokumentus leidžiama pastatų statyba, pastatams, butams ir kitoms patalpoms, pavadinimų suteikimas gatvėms, savivaldybės  teritorijose esantiems pastatams, statiniams ir kitiems objektams, šių adresų ir pavadinimų keitimas ar panaikinimas Vyriausybės  ar  jos įgaliotos institucijos nustatyta tvarka.

4.3.  keleivių vežimo vietiniais maršrutais koordinavimas, leidmų aptarnauti maršrutą išdavimas;



       III. VEIKLOS SRITIS

5. Šias pareigas einantis valstybės tarnautojas atlieka funkcijas veiklos srityse  – bendroji veiklos sritis - dokumentų valdymas. Specialioji veiklos sritis - komercinės ir ūkinės veiklos  licencijavimas, keleivių vežimo kelių transportu koordinavimas, administracinių vienetų, gyvenamųjų vietovių ribų nustatymas, adresų formavimas.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Valstybės tarnautojas, einantis šias pareigas, turi atitikti šiuos specialiuosius reikalavimus:

6.1. Turėti aukštąjį universitetinį išsilavinimą;

6.2. Turėti ne mažesnę kaip 1 metų darbo patirtį viešojo administravimo srityje;

6.3. Mokėti dirbti “Microsoft Office" programiniu paketu;
6.4. Mokėti naudotis organizacine technika ir telekomunikacijų priemonėmis;

6.5. Būti susipažinusiam ir mokėti taikyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius vietos savivaldą, viešąjį administravimą, valstybės tarnybą,  savivaldybių funkcijų įgyvendinimą;

6.6. Išmanyti Dokumentų tvarkymo ir apskaitos, Dokumentų rengimo taisykles, mokėti rengti raštus, prašymus, teisės aktų projektus;

6.7. Gebėti savarankiškai planuoti, organizuoti savo veiklą;

6.8. Gebėti valdyti, sisteminti, apibendrinti informaciją ir rengti išvadas;

6.9. Mokėti sklandžiai bei taisyklingai gramatiškai dėstyti savo mintis raštu ir žodžiu.
V. ŠIAS PAREIGAS EINANČIO VALSTYBĖS TARNAUTOJO FUNKCIJOS

7. Šias pareigas einantis valstybės tarnautojas vykdo šias funkcijas:

7.1. patikrina ir vertina juridinių, fizinių asmenų pateiktas paraiškas, prašymus, dokumentus būtinus licencijų verstis mažmenine prekyba alkoholiniais gėrimais, tabako gaminiais, leidimų mažmenine, didmenine prekyba nefasuotais naftos produktais, mažmenine, didmenine prekyba suskystintomis naftos dujomis, licencijų, licencijų kopijų  vežti keleivius vietinio (miesto arba priemiestinio) susisiekimo maršrutais, leidimų lengvaisiais automobiliais taksi, išdavimui;
7.2. rengia dokumentų susijusius su šios pareigybės 7.1 punkte išvardintų licencijų, leidimų  išdavimo, papildymo, patikslinimo, dublikatų išdavimo, įspėjimo apie galimą licencijos, leidimo galiojimo sustabdymą, galiojimo sustabdymą, licencijos galiojimo sustabdymo panaikinimą, licencijos galiojimo panaikinimo projektus;
7.3. išrašo licencijas, leidimus, pildo licencijų, leidimų išdavimo žurnalą, rengia informaciją apie verslo licencijas ir leidimus ir skelbia ją savivaldybės internetinėje svetainėje, teikia duomenis  Juridinių asmenų registro Licencijų informacinei sistemai, informaciją Valstybinei mokesčių inspekcijai, Sodrai, įveda duomenis į kelių transporto stebėsenos ir informavimo valstybės informacinę sistemą  „Vektra“;

7.4. įrašo išduotose licencijose, leidimuose papildymo, patikslinimo duomenis;
7.5. analizuoja informaciją gautą iš kontroliuojančių valstybės priežiūros, teisėsaugos institucijų bendruomenių apie įmonių, kurioms išduotos licencijos, veiklos pažeidimus, rengia administracijos direktoriaus įsakymų projektus, savivaldybės tarybos sprendimus dėl licencijuojamos veiklos sąlygų; 

7.6. patikrina duomenis ir rengia adresų suteikimo žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, pastatams, butams ir kitoms patalpoms, pavadinimų suteikimo gatvėms, savivaldybės teritorijose esantiems pastatams, statiniams ir kitiems objektams, šių adresų ir pavadinimų keitimo ar panaikinimo Vyriausybės ar jos įgaliotos institucijos nustatyta tvarka, įsakymų, sprendimų projektus, apie priimtus sprendimus informuoja seniūnijas;

7.7. nagrinėja keleivių vežimo vietiniais maršrutais tinklą, teikia pasiūlymus skyriaus vedėjui dėl maršruto keitimo, naujo atidarymo ar esamo uždarymo. Apie veikiančius maršrutus įveda duomenis į viešojo transporto kelionės duomenų informacinę sistemą „VINTRA“;
7.8. ruošia ir teikia rajono savivaldybės tarybai sprendimo projektus apie bendrus interesus tenkinančių vietinio reguliaraus susisiekimo autobusų maršrutų tinklo suformavimą;
7.9. patikrina paraiškas ir dokumentus vežėjų, pageidaujančių gauti leidimą vežti keleivius vietinio reguliaraus susisiekimo maršrutu, atitikimą teisės aktų nustatytiems reikalavimams, išrašo leidimus; 
7.10 rengia rajono savivaldybės tarybos sprendimų projektus dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei, taip pat gatvių, aikščių, pastatų, statinių ir kitų savivaldybei nuosavybės teise priklausančių objektų pavadinimų suteikimas ir jų keitimas pagal Vyriausybės ar jos įgaliotos institucijos nustatytus kriterijus;

7.11. rengia prekybos ir kitų paslaugų teikimo tvarkos, savivaldybės ar jos kontroliuojamų įmonių administruojamose turgavietėse ir viešose vietose, projektus;. 
7.12. pagal skyriaus kompetenciją organizuoja metodinės medžiagos rengimą, rengia informacinius ir kitus dokumentus, teikia valstybės ir savivaldybių institucijoms ir įstaigoms informaciją, konsultuoja ūkio subjektus, bendruomenes, piliečius skyriaus kompetencijos klausimais;
7.13. skyriaus vedėjo pavedimu, nagrinėja pareiškimus, skundus ir pasiūlymus, rajono savivaldybės tarybos narių paklausimus, juos apibendrina ir išvadas teikia skyriaus vedėjui, vykdo jų kontrolę. 

7.14. dalyvauja Savivaldybės tarybos, Savivaldybės mero ar Savivaldybės administracijos direktoriaus sudarytų komisijų ir darbo grupių veikloje ir atlieka paskirtas funkcijas;

7.15. dalyvauja ruošiant statistines ataskaitas, ruošia ir teikia statistines ataskaitas savo veiklos klausimais;

7.16. tvarko įstatymų priskirtus registrus ir duomenis teikia valstybės registrams;
7.17. rengia savo veiklos planus ir ataskaitas;
7.18. vykdo kitas rajono Savivaldybės tarybos sprendimais, mero potvarkiais bei rajono Savivaldybės administracijos direktoriaus įsakymais bei kitais įstatymais ir norminiais teisės aktais nustatytas funkcijas susijusias su skyriaus uždaviniais.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


8. Šias pareigas einantis valstybės tarnautojas tiesiogiai pavaldus skyriaus vedėjui.
VII. ATSAKOMYBĖ

9. Atsako už Lietuvos Respublikos Konstitucijos, įstatymų, Vyriausybės nutarimų, rajono savivaldybės tarybos sprendimų, mero potvarkių, administracijos direktoriaus įsakymų, vedėjo įsakymų ir pavedimų,  pagal priskirtas pareigybės funkcijas,  nevykdymą.

10. Atsako už  Lietuvos Respublikos valstybės tarnybos įstatyme nustatytų pareigų  ir šiose pareigybės aprašyme nustatytų funkcijų bei pavestų užduočių neatlikimą ar netinkamą atlikimą.

11. Atsako už Savivaldybės administracijos vidaus  darbo tvarkos taisyklių, Valstybės tarnautojų etikos principų ir taisyklių nesilaikymą, darbuotojų saugos ir sveikatos reikalavimų nesilaikymą.

          12. Atsako už sprendimų, potvarkių, administracijos direktoriaus įsakymų projektų teisėtumą, sprendimų pagrįstumą, perteiktos medžiagos tikrumą.

Susipažinau: 

